google/wiki40b huggingface dataset:
Donald Trumps regjering

Donald Trumps regjering er regjeringen til den 45. presidenten i USA, Donald Trump. Han tiltrådte 20. januar 2017 og overtok da fra Barack Obamas regjering den føderale utøvende makten i USA.
Ministre i regjeringen må først nomineres av presidenten før Senatet voterer over valget. Når nominasjonen er godkjent i Senatet kan ministeren tas i ed.

Ministernivå-poster

—
Stabssjef i Det hvite hus
Mick Mulvaney
fra Virginia
—
Ambassadør til De forente nasjonerledig
 
— 

Direktør i Environmental Protection Agency
ledig
—
Handelsrepresentant
Annonsert 3. januar 2017
Innsatt 15. mai 2017
 
Robert Lighthizer 
 
fra Ohio
 
— 

Direktør i
 
Office of Management and Budget  
 
Annonsert 16. desember 2016
Innsatt 16. februar 2017
 
Kongressmedlem 
 
Mick Mulvaney 
 
fra Sør-Carolina
 
— 
USAs nasjonale etterretningsdirektør
ledig
 
— 

Administrator i
 
Small Business Administration 
 
Annonsert 7. desember 2016
Innsatt 14. februar 2017
 
Linda McMahon 
 
fra Connecticut
 
— 
Direktør i Central Intelligence Agency
 
 
  
Gina Haspel
fra Kentucky
Kilde: NPR
The Vikings Export

The Vikings Export er et musikkalbum med Vikingarna utgitt under navnet The Vikings i 1978. Alle sangene synges på engelsk.
Bal Palais

Bal Palais var en danserestaurant fra 1918 på Kungsgatan 65 i Stockholm, et kjellerlokal til kinoen Palladium. Senere ble stedet omgjort til et av de fire statlige Casino Cosmopol i Sverige.
Kunstverk av Filip Månsson, Josef Svenlund, Isaac Grünewald, Nils Asplund og Georg Magnusson inngikk i dekoren.
Den 18. september 1931 kjøpte Sven Håkansson danserestauranten Bal Tabarin, hvis navn ble endret til Bal Palais. Den ble raskt et av Stockholms mest populære dansesteder. Det ble renovert i 1944 etter tegninger av arkitekten Arvid Klosterborg og Georg Magnusson.
Artister som Reeperbahn, The Police, Ella Fitzgerald, Thore Ehrlings orkester og Erik «Bullen» Berglund har opptrådt på Bal Palais. Lill-Babs debuterte der som sangerinne.
Etter at kasinoet tok over lokalene i 2003 er intet bavart av den gamle innredningen.
Alexander Lange

Liv

Han var sønn av magasinforvalteren på Akershus festning, Christopher Andreas Lange (1744–1809), og Christiane Holst (1758–1812). I 1817 ble han gift med Christine Castberg (1799–1851), en søster av sogneprest Peter Harboe Castberg. Sønnen Alexander Lange (1827–1857) utdannet seg til prest og skulle overta en norsk menighet i Amerika, men døde før avreisen.
I 1810 ble Lange student fra Christiania katedralskole og cand. theol. ved København Universitet i 1814. I 1817 ble han utnevnt til residerende kapellan i Stavanger, og i 1839 til sogneprest i Asker og forstander for lærerskolen Asker seminar. Fra 1854 til 1859 var han dessuten prost i Drammen prosti.
En utnevnelse til biskop i Tromsø avslo han og ble sittende som sogneprest i Asker til 1862, da han gikk av med pensjon.
Flere av Langes prekener ble utgitt i trykken. Han utga også et skrift om Peder Ringeneies henrettelse (1847). Han etterlot seg erindringer som ble utgitt av sønnen Chr. Lange som Provst Alexander Langes Optegnelser om sit Liv og sin Samtid (1792–1863) i 1905.

Utmerkelser

Lange ble ridder av St. Olavs Orden i 1859.
The Jimi Hendrix Experience

Historie

Jimi Hendrix kom til England i september 1966 for starte et band. Han fikk hjelp av sin manager, Chas Chandler, som fant bassisten Noel Redding og trommeslageren Mitch Mitchell. Mitchell hadde en del erfaring, og hadde tidligere spilt med blant andre Georgie Fame and the Blue Flames. Han ble rekruttert på rene musikalske betingelser, og med sin bakgrunn ble han bandets jazz-«alibi» og Hendrix' mest verdifulle musikalske partner. 
Redding ble ikke valgt på grunn av sine ferdigheter på bass, da han aldri hadde spilt instrumentet i noe band før. Redding var egentlig gitarist, men Hendrix likte hans innstilling ovenfor musikk og den kule hårstilen hans. Mike Jeffery, bandets økonomiske rådgiver fant på navnet The Jimi Hendrix Experience.  
Bandet ble først kjent i USA etter deres opptreden under Monterey Pop Festival i 1967, en av de første store musikkfestivalene som ble arrangert. Bandets show ble avsluttet med at Hendrix satte fyr på sin Fender Stratocaster. Etter konserten ble de tilbudt en USA-turné som oppvarmere for The Monkees. Den første konserten ble spilt i Jacksonville i Florida 8. juli 1967. Under to uker senere forlot bandet turneen, frustrert over publikumsresponsen. Manager Chandler sa senere at det hele var et Public relationsPR--stunt.
Bandets fem singler «Hey Joe», «Purple Haze», «The Wind Cries Mary», «Burning of the Midnight Lamp» og «All Along the Watchtower» ble alle store hits, i likhet med deres tre album. Men i april 1969 begynte idyllen å slå sprekker. Hendrix og Redding var langt fra like enige om alt, og forholdet dem i mellom ble stadig dårligere. Dessuten følte Hendrix seg hemmet av trioformatet. 
Hendrix hadde også startet å eksperimentere med hallusinogener, noe som ga han humørsvingninger. Dette skapte oftere og oftere konflikter innad i bandet. Under bandets konsert på Denver Pop Festival 29. juni 1969 sa Hendrix fra scenen: «Dette er siste gangen dette bandet spiller sammen», noe han fikk rett i. Den originale versjonen av The Jimi Hendrix Experience spilte aldri sammen mer.
Hendrix prøvde med et større band, og stilte opp med bandet Gypsy Sun and Rainbows under Woodstockfestivalen i august 1969. Han var snart tilbake til trioformatet med Band of Gypsys. I 1970 ble også Band of Gypsys oppløst. Michael Jeffrey var nå Hendrix' eneste manager, og han ønsket en gjenforening med det originale The Experience. Men Jimi Hendrix var ikke interessert i å hente tilbake Redding, og var dessuten opptatt med andre musikalske prosjekter. 
Våren 1970 startet The Cry of Love-turneen med Hendrix, Mitchell og Billy Cox under navnet The Jimi Hendrix Experience. Rett før bandets konsert under Isle of Wight-festivalen i 1970 snakket Hendrix med Richie Havens. Han fortalte Havens at han var ulykkelig og hadde problemer med sin manager og sine advokater. Han trodde dessuten at alle var ute etter å «ta» ham. Bandet tok en pause fra The Cry of Love-turneen i september 1970. 
18. september 1970 døde Jimi Hendrix i London under uklare omstendigheter. Noel Redding døde i sitt hjem i Irland 11. mai 2003, mens Mitch Mitchell døde på sitt hotellrom i Benson Hotel i Portland 12. november 2008.
Bryting under Middelhavslekene 1991

Bryting under Middelhavslekene 1991. Bryting var en av flere sporter under de ellevte middelhavslekene som ble arrangert i Athen i Hellas i perioden 28. juni til 12. juli 1991. Det var ellevte gangen som bryting var med på programmet under middelhavslekene. Det ble konkurrert i ti vektklasser i fristil og ti vektklasser i gresk-romersk stil, kun for menn. Tyrkia ble beste nasjon med elleve gullmedaljer foran Frankrike med tre.
Skyteprøve for storviltjegere

Skyteprøve for storviltjegere er en obligatorisk skyteprøve som alle jegere må avlegge årlig for å kunne jakte på storvilt med rifle i Norge. Prøven har kommet i stand som en avtale mellom Direktoratet for naturforvaltning, Det frivillige Skyttervesen og Norges Jeger- og Fiskerforbund. Ved jakt på storviltartene rådyr, villsvin, jerv og gaupe kan det benyttes rifle eller hagle, men skyteprøve for storviltjegere er ikke nødvendig om man skal jakte med hagle.
Før selve skyteprøven kan tas må det gjennomføres minimum 30 obligatoriske treningsskudd på blink fordelt over minimum to dager. Jegeren får altså godkjent maksimalt 15 skudd per dag, der resultatet ikke teller. Det er lov å foreta denne delen av skyteprøven over flere dager om ønskelig. Et 30-skudds stevne i konkurranseskyting vil også telle som de 30 obligatoriske skuddene som kreves før storviltprøven, eksempelvis ved deltagelse i jegerklassen i DFS bane eller feltskyting eller jegerklassen i NJFF jaktfelt.
Selve skyteprøven består av 5 skudd (3 skudd for kombivåpen) mot stillestående typegodkjent dyrefigur på 100 meter, der alle må ha treff innenfor et oppmerket felt på 30 cm, som vil si et vinkelmål på 3 mrad (ca. 10,3 bueminutter). De siste 5 skuddene (3 for kombivåpen), som først kan avlegges etter at de 30 obligatoriske skuddene er avlagt, må gjennomføres med jaktammunisjon med ekspanderende prosjektil. For systemvåpen må det skytes opp med hvert av løpene som skal brukes.
Juninia

Utseende

En middelsstor, avlang trebukk, brun med store, hvite flekker som er kantet med mørkbrunt. Antennene (bortsett fra det innerste leddet) og beina er brunrøde. Antennene er tynne og betydelig lengre enn kroppen. Pronotum er rektangulært sett ovenfra, med bredt hvite sider. Dekkvingene er nesten jevnbrede, med litt utstikkende, rettvinklede "skuldre" og tre par store, hvite flekker.

Utbredelse

Arten er utbredt i Colombia, Ecuador og Peru.
Gerhard Knoop

Ungdom og utdannelse

Knoop debuterte som skuespiller i revyen på Ullern gymnas, hvor han tok eksamen artium i 1939. Under andre verdenskrig kom han med i illegalt arbeid og måtte flykte til Sverige. Der ble han etter hvert sersjant i polititroppene. Etter krigen studerte han ved Universitetet i Oslo og siden ved Denver University i Colorado og utdannet seg til regissør der. Hovedoppgaven var regi og dokumentasjon av Kjeld Abells skuespill Melodien som ble vekk.

Regissør og teatersjef

Tilbake i Norge fikk Knoop i 1949 ansettelse ved Rogaland Teater i Stavanger. Her satte han opp Den spanske flue og med Liv Strømsted som Nora satte han opp Et dukkehjem. I 1954 satte han opp verket på Nationaltheatret i Oslo. Med Riksteatret turnerte han også med stykket til Island, Antwerpen og London for at norske sjøfolk skulle få se stykket.
Fra 1952 arbeidet han som frilans instruktør for en rekke teater: Det Nye Teater, Det norske teatret, Nationaltheatret, Riksteatret og i Radioteatret og Fjernsynsteatret. I 1964 ble han styrer ved Statens Teaterskole, som siden ble høgskole. I 1973 ble han så sjef for Radioteatret etter Hans Heiberg. Han hadde allerede på forhånd erfaring fra hørespill da han hadde satt opp en rekke hørespill der og trivdes med det. Han tok vare på utenlandske manuskripter, men var svært opptatt av at Radioteatret skulle spille stykker av norske forfattere som handlet om en norsk virkelighet. Selv om det var sterk konkurranse med Fjernsynsteatret, klarte Radioteatret å holde på sitt publikum.
Også som pensjonist fortsatte Knoop med teater. Sammen med Merete Skavlan startet han friteatergruppen Intimteateret og ledet det fra 1991 til 2002. I hans periode der instruerte han 13 uroppførelser, derav sju med norsk dramatikk.
IPhone 4

Hvit iPhone 4

Den hvite utgaven av iPhone 4 var mye omdiskutert, og ble forsinket med over 10 måneder. Den kom til salgs i hele verden 28. april 2011.
Manuel de Jesús Bautista

Utdanning og yrkeserfaring

Bautista er utdannet lisensiat innen økonomi (licenciado en Economía), som tilsvarer doktorgrad, ved Universidad Nacional Autónoma de Honduras (UNAH). 
Han overtok som sentralbanksjef etter Marlon Tábora Muñoz i januar 2016, etter at Muñoz sluttet i juli 2015. Bautista hadde da jobbet 42 år i sentralbanken, i ulike stillinger, bl.a. som visesentralbanksjef.
Den transamerikanske jernbanen

Den transamerikanske jernbanen var den første jernbanen som gikk tvers over Nord-Amerika, og ble bygd i perioden 1863 til 1869. Jernbanen var 3 069 km lang, strakte seg fra Sacramento i vest til Omaha i øst, og ble bygd av de to jernbaneselskapene Central Pacific Railroad og Union Pacific Railroad.
Prosjektet ble startet av den amerikanske ingeniøren Theodore Judah, som i 1861 reiste til Washington, D.C. for å presentere sitt forslag om en transamerikanske jernbane for senatet og president Abraham Lincoln. Forslaget ble godt mottatt, og 1. juli 1862 ble Pacific Railroad Act vedtatt som ga de to selskapene tillatelse til å starte byggingen.
10. mai 1869 ble den siste skinnespikeren – av gull – slått inn ved Promontory Summit rett utenfor Ogden, Utah.

Byggingen

Arbeidet med byggingen ble betalt av den amerikanske staten, og byggeselskapene ble betalt hvor engelsk mil som ble fullført. Dette resulterte i at Central Pacific Railroad ikke tjente mye på å legge skinnene gjennom fjellkjeden Sierra Nevada, øst i California. Arbeidet var i tillegg mye farligere i fjellene, ettersom gode sprengningsmetoder fremdeles ikke var oppfunnet, og mange arbeidere mistet livet som resultat av uforsiktig omgang med nitroglyserin, mange skred og andre ulykker.
Dette i motsetning til Union Pacific Railroad, som tjente stort på å legge skinner over det forholdsvis lette terrenget øst i USA.

Jernbanen i dag

En stor del av jernbanen finnes den dag i dag, mesteparten i områdene rundt Sierra Nevada, Utah og Wyoming. Også stedet hvor de to jernbanelinjene møttes er blitt bevart, og er et godt besøkt turistmål.
Kalde øl og heite jenter

Kalde øl og heite jenter er et musikkalbum med Lars Martin Myhre, Arild Nyquist og Stein Olav Blindheim, utgitt i 1985. Albumet ble utgitt på nytt i 2009.
2. divisjon fotball for menn 1996

Opp- og nedrykk

På grunn av krympingen av 1. divisjon fra to avdelinger i 1996 til én avdeling fra 1997 skulle 2. divisjon utvides med to avdelinger fra seks til åtte fra 1997-sesongen. Dermed var det også bare to lag fra hver avdeling som rykket ned til 3. divisjon 1997.
Ett lag fra hver avdeling, Sarpsborg, Skjetten, Runar, Vigør, Verdal (nr. 2 i avdeling 5 bak Rosenborg 2) og Finnsnes spilte kvalifisering mot de to sjetteplassene i 1. divisjon, Harstad og Byåsen om opprykk til 1. divisjon 1997. Kun Runar og Sarpsborg klarte å rykke opp.
2. divisjon skulle dermed fra 1997 bestå av 96 lag, mot 72 nå: De ni gjenværende fra hver avdeling (totalt 54), 12 lag fra direkte nedrykk fra 1. divisjon, taperne fra de fire kvalifiseringskampene om opprykk, pluss 26 lag fra 3. divisjon (19 avdelingsvinnere pluss 7 beste toere).
Vannkran

Stoppekran

I alle hus er stoppekran påbudt, både ute og inne. I tillegg finnes stoppekraner til installasjoner som vaskemaskin og oppvaskmaskin i boliger.

Blandebatteri

Dersom kranen er lagd slik at den kan blande kaldt og varmt vann til vann med høvelig temperatur, er det vanlig å kalle det et blandebatteri. Blandebatterier brukes i dusj og badekar for å blande kaldt og varmt vann i riktige mengder med det formål å unngå skolling (forbrenning).
Blandebatterier ble oppfunnet i 1937 av den norskættede Alfred M. Moen

Spring

En tappekran kan også kalles spring, særlig eldre typer kraner. Dette er helt enkle ventilkraner, ofte med kun kaldt vann og mulig å koble til en slange.
Express basketball

Sesongen 2017/18

Sesongen 2017/18 skulle vise seg å være full av utfordringer, overraskelser og glede for Express Basketball. Etter at flere rutinerte spillere fra fjorårets sesong forsvant, så startet Express sesongen med det yngste laget de har stilt i snittalder i gjennom tidene. Denne snittalderen falt betraktelig da starter, Žadvydas Kasperavičius endte sesongen tidlig på grunn av skade. Med tillegg av unge gutter som Andreas H. Næss og Jonas Boneng, måtte trener Nick Savaris fokusere på basketball i hurtig tempo, med mye løping. 
Dette viste seg å være basketball ungguttene kunne spille, og de fant mye suksess i høy-tempo spill. På tross av dette, så skinte det igjennom at veteraner hadde forsvunnet fra laget. Guttene slet med å holde konsentrasjonen oppe igjennom alle omgangene, og flere kamper røyk helt mot slutten. De endte derfor grunnspillet med 6 seiere, og 6 tap. Med dette resultatet endte Express på en 4. plass i grunnspillet, den siste plassen som kvalifiserer seg til sluttspill.

Sluttspillet 2017/18

Den 13. April 2018 møtte derfor Express årets vinner av grunnspillet, tidligere BLNO-lag og storfavoritt; Kristiansand Pirates 1. Med en heroisk ståpåvilje, så viste ungguttene at de ville det mer enn motstanderen i fra Vest-Agder. Express vant kampen i sluttminuttet, 62-64. Dette var bak et forrykende og kollektivt forsvarsspill, og ikke minst Andreas H. Næss sine 31 poeng. 
Den 15. April 2018 møtte ungguttene fra Grimstad Pirates Old Boys i finalen i 1. Divisjon Norges Basketballforbund - Region Sør. Express Basketball tapte kampen, men årets sesong endte på en historisk andreplass!
Sedertreordenen

Sedertreordenen (arabisk: وسام الأرز الوطني, fransk: Ordre National du Cèdre) er en libanesisk orden innstiftet 31. desember 1936. Ordenen har navn etter sedertreet, et libanesisk nasjonalsymbol, som finnes i landets riksvåpen og flagg. Den tildeles for fortjenester av Libanon, for heltedåd, mot eller oppofrelse, og for lang og tro tjeneste. Ordenen kan tildeles både libanesere og utlendinger. Sedertreordenen rangerer som Libanons nest fremste orden, etter Fortjenstordenen.

Insignier

Ordenstegnet for Sedertreordenen består av en hvitemaljert femtagget stjerne utformet som armene i et malteserkors og med et sedertre i brunt og grønt mellom strålene. Midtmedaljongen er rød og bærer på advers innskriften «لُبْنَان», landets navn, med forgylte bokstaver. Libanons flagg er plassert på reversen. Ordenstegnet er i sølv for riddere, i gull for høyere grader, men har ellers lik utforming. Ordenstegnene er opphengt i båndet i en grønnemaljert krans for riddere og offiserer. For kommandører er leddet utformet som åpne blad. 
Ordensbåndet er rødt med grønne kantstriper.
Ordensstjernen er utformet som ordenstegnet, men har i tillegg stråler bak sedertrærne. Stjernen for storkommandører er i sølv med gull midtmedaljong, mens den for storbånd er i gull med sølv midtmedaljong. Begge ordensstjernene er uten emalje.

Tildeling

Utnevnelse til Sedertreordenen skjer til ordenens laveste trinn, med påfølgende mulighet for forfremmelse. Ordenen tildeles særlig militært personell, etter bestemte kriterier avhengig av grad. Med utnevnelse til ordenen følger det en årlig pensjon.
Tonsenhagen

Bebyggelse

Det meste av bebyggelsen på Tonsenhagen er lave boligblokker, men det er også en del rekkehus, firemannsboliger. 
Blokkbebyggelsen ble oppført fra 1954 til 1960 og ble tegnet av arkitekt Esben Poulsson. Som et resultat av dette er de fleste blokkene ganske like. Unntaket er tre gule, 10-etasjers høyblokker i Kristine Bonnevies vei. Disse blokkene, som ble oppført i 1959, kan sees fra store deler av Oslo og ligger på Tonsenhagens høyeste punkt.
Blokkene i Selvbyggervn 112-128 og Rødbergvn 45-49, 63-75 og 87-95 sto ferdige i 1971. Sandbakken borettslag er tilsluttet OBOS.

Rekkehusene i Rødbergveien 70-124 sto ferdige i 1983. Borettslaget, Kolåsbakken borettslag, er tilsluttet OBOS.

Gater

Det er seks gater på Tonsenhagen; Rødbergveien, Selvbyggerveien, Årvollia, Anna Rogstads vei, Kristine Bonnevies vei og Ragna Nielsens vei.

Kollektivtilbud

Tonsenhagen har god bussforbindelse med resten av byen, og har to holdeplasser; Tonsenhagen og Tonsenhagen torg. Holdeplassen Kolåsbakken hører også til Tonsenhagen. Linjene 31, 31E, 33 og 25 stopper ved alle tre holdeplassene begge veier. Bussruten 60 har endeholdeplass på Tonsenhagen og kjører ikke til Tonsenhagen torg, men stopper ved Kolåsbakken. Rute nummer 32 gikk tidligere mellom Tonsenhagen og Voksen skog men går nå mellom Voksen skog og Ladegården. For å veie opp for dette går nå buss nummer 31 oftere enn før.
Den nærmeste t-banestasjonen er Linderud og den nærmeste trikkeholdeplassen er Disen.
Det har også blitt foreslått å forlenge trikken fra Sinsen til Tonsenhagen langs Trondheimsveien. Dette har fått ny aktualitet i forbindelse med at denne delen av Trondheimsveien i fremtiden ikke lenger vil være en del av riksvei 4, og bli nedbygget fra fire felt til to felt «vanlig vei» og to kollektivfelt.

Butikker

De eneste butikkene på Tonsenhagen ligger på torget, der det har ligget butikker siden 1950-årene. Det er for øyeblikket Kiwi, kaffebaren Kaffehjørnet, frisørsalongen Mystique, EiendomsMegler 1 og DaBella Damemote.

Idrett

Årvoll Idrettslag er det største idrettslaget på Tonsenhagen. Klubben driver blant annet innen fotball, håndball, orientering, skihopping, volleyball og langrenn.

Skole

Elevene på Tonsenhagen går på Tonsenhagen skole fra 1. til 7. klasse. Dette er en ren barneskole med tilhørende skolefritidsordning (SFO). De fleste elevene på Tonsenhagen går på ungdomsskole på Årvoll skole. De geografisk sett nærmeste videregående skolene er Bredtvet, Grefsen og Bjerke.
Kargilkrigen

Utfall og konsekvenser

Etter sterkt diplomatisk press, først og fremst fra USA, ble inntrengerne trukket ut av Kargil, og krisen gled over. Hovedansvaret for det feilslåtte angrepet er i ettertid blitt lagt på den pakistanske hæren og daværende øverstkommanderende, general Musharraf. Det har blitt antatt at krigen var nær ved å kaste India og Pakistan inn i en storkrig.
Kargilkrigen førte til økt spenning og brutte diplomatiske bånd mellom de to landene, en økning i forsvarsbudsjettet i India, og ga trolig det hindunasjonalistiske partiet BJP økt oppslutning. I Pakistan førte krigen til økonomisk og politisk uro, og i oktober samme år tok hæren og general Pervez Musharraf makten gjennom et statskupp.
Det har blitt antatt at general Musharraf ville presse inderne til fredsforhandlinger, så da Pakistans statsminister besluttet å trekke pakistanske styrker ut fra Kargil-området skal forsvarssjef Musharraf angivelig ha blitt rasende.
Israel sendte såkalte droner til India. Enkelte har ment at dette bidro til å styrke båndene mellom de to nasjonene.
Saint-André (Réunion)

Geografi

Saint-André ligger nordøst på Réunion. Kommunen grenser mot Bras-Panon, Sainte-Suzanne og Salazie.
Eochroa trimenii

Utseende

En middelsstor (vingespenn ca. 65 millimeter), rosa påfuglspinner med svarte og gule ytterkanter på vingene og bredt svartkantede øyeflekker på alle fire vinger. Arten er umiskjennelig på fargen.
Larvene er kremfargede med uregelmessige, svarte tegninger og korte, svarte pigger.

Levevis

Arten lever på tørre, steinete steder, ofte ganske høyt over havet. Larvene lever på planter i slekten Melianthus (Melianthaceae).

Utbredelse

Arten er utbredt i Afrika.
St. Sunniva kirke (Molde)

St. Sunniva kirke er en katolsk kirke i Molde. Menigheten daterer tilbake til 1923, mens selve kirkebygningen ble innviet i 1957. Inntil da hadde den holdt til i to forskjellige kapeller, de siste 24 årene i St. Carolus sykehus, forøvrig fødested til Kjell Magne Bondevik.
Wudu (Longnan)

Wudu (kinesisk: 武都区; pinyin: Wǔdū Qū) er et bydistrikt i byprefekturet Longnan i den kinesiske provins Gansu. Det har et areal på 4 683 km² og teller ca. 540 000 innbyggere (2004).

Samferdsel

Kinas riksvei 212 løper gjennom området. Den begynner i Lanzhou i Gansu og sørover via Nanchong i Sichuan og ender i Chongqing.
Georg Wenker

Liv og virke

I 1877 grunnla han forskningsinstitusjonen og dialektatlaset Deutscher Sprachatlas i Marburg. Utgangspunktet var den store graden av språklig variasjon han fant i sitt hjemområde i Rhinland. I årene 1877-1887 ble dialektene i det daværende tyske keiserriket kartlagt. Innen 1939 var hele det tyskspråklige området i Sentral-Europa dekket.
Undersøkelsesmetoden Wenker valgte, var indirekte: Spørreskjemaer ble sendt til 50.000 steder i hele det tyskspråklige området. Målgruppen var gymnasiaster. Skjemaene ble utfylt av lærerne. Spørreskjemaene inneholdt 40 setninger på høytysk som skulle oversettes til dialekt. Disse var slik konstruert at de skulle fange opp flest mulige dialektale fenomener.
Wenker, som var en meget habil lingvist, ble anordnet av den prøyssiske stat til å tegne kart til sin død.
Nordre Tem bru

Nordre Tem bru er en spennbetongbro på europavei 18 i Tønsberg kommune i Vestfold. Brua er 88 meter lang, og lengste spenn er 25 meter.